Matthew Benson-moordverhoor begin in Pta-hof | Maroela Media
Matthew Benson (24), wat daarvan beskuldig word dat hy op drie mans op 'n plaas in die Mooinooi-omgewing in Noordwes geskiet het, se moordverhoor begin na verwagting Maandag in die hooggeregshof in Pretoria.
Benson, die seun van 'n plaaslike boer, wie se borgtogaansoek op 29 September deur die Brits-landdroshof van die hand gewys is, word daarvan beskuldig dat hy op 2 Augustus skote op Tebogo Ndlovu (24) en twee vriende afgevuur het toe hulle glo op sy pa se plaas naby Mooinooi skrootmetaal wou steel.
Ndlovu is glo tydens die voorval in die been geskiet. Sy vriende het hom opgetel en probeer weghardloop met hom, maar glo agtergelaat aangesien hy te swaar was.
Hulle het hom onder 'n boom gelos en na 'n berg gehardloop en hy is sedertdien nog nie weer gesien nie. Daar is ook nog nie 'n liggaam gevind wat by sy beskrywing pas nie.
Benson staan tereg op 'n aanklag van moord en twee aanklagte van poging tot moord. 'n Poging om teen sy mislukte borgtogaansoek te appelleer is vroeër in die Pretoria-hooggeregshof van die hand gewys en hy is sedert sy inhegtenisneming in aanhouding.
Watter snert is dit nou nie: die arme man gaan nou op hoorse verhoor word! En word borgtog geweier bloot op n ooggetuie se woord…
Tokkel Op Een Snaar
Ai tog Cherokee, nou sê vir my wat dink jy sou gebeur het as die nee-stemme gewen het? Dink jy WERKLIK dat ons dan geen probleme sou gehad het nie?
Hierdie ongeregtigheid moet stopgesit word. Gisteraand op Carte Blanche het ñ kenner ruiterlik erken dat kriminele meer regte het as wetsgehoorsame burgers. Dit moet gestop word.
Die berigte is misleidend,was dit op sy plaas of sy pa se plaas.Hoe weet hulle die man is dood.Wat se bewyse bied die staat om moord te bewys.As die polisie nie seker is of die man dood is nie hoekom bied hulle 'n beloning aan om die man op te spoor.Sekerlik het die ooggetuies gesien die man lewe nog en hulle het hom laaste hanteer.As sy lewe nie in gevaar was nie hoekom het hy geskiet.
Moord?? Wie is dood? Waar is die liggaam? Is dit a g v die skoot? Mense is angstig omdat daar nie genoeg beskerming is vir burgers van hierdie land nie. Skiet jy, is jy verkeerd, skiet jy nie, los jy heel moontlik jou gesin sonder 'n gesinslid. Dis 'n gemors waarvoor besluitnemers 'n groot deel skuld aan het.
Hierdie man is heel moontlik onregverdiglik toegesluit en word beskuldig van iets wat waar bewys word??????? Regskenners op hierdie forum – wat mis mens hier?